Ekteparet sammen på TV: – Vi kjenner hverandre litt for godt
ARTIKKELEN ER OVER ETT ÅR GAMMEL Paret giftet seg i2015, da hadde Odd-Magnus Williamson allerede slått gjennom som skuespiller, blant annet i filmene «Reprise» og «Kon-Tiki». I fjor var han å se i TV3-serien «Aber Bergen», som får en ny sesong i år. Kona Tinashe har til gode å vise seg på skjerm eller lerret, men i høst blir hun å se serien «Melk», som skal vises på Viafree. Så nå kan de omtales som «skuespillerparet». – Vi både løfter hverandre opp og jekker hverandre ned når det er nødvendig, sier ekteparet da VG treffer dem i forbindelse med MTG-lanseringen tirsdag. – En av oss burde i hvert fall lykkes, fleiper Odd-Magnus Willamson. De gleder seg til å se hverandre i hver sin serie, og heier som seg hør og bør på hverandre. – Vi er ikke redd for at noen av oss blir stilt i skyggen av den andre, forteller Odd-Magnus. Tinashe dukker også opp i den allerede etablerte serien «Aber Bergen», hvor ektemannen spiller advokat. – Jeg kommer til kontoret for å få hjelp og vil ha en kvinnelig advokat. Men ender opp med han, sier Tinashe og peker på mannen. Husker du? Sjekk «Oddas» kjærlighetshilsen til forloveden – Jeg synes det var kult med de scenene vi spilte inn sammen i Aber Bergen. Det var ordentlig gøy, samtidig som det nesten var litt flaut også. Vi kjenner hverandre litt for godt. Men Han gjør meg bedre, sier Tinashe. Hjemme på kjøkkenet blir det mye fagprat med to skuespillere i hus. – Hun er den viktigste sparringspartneren jeg har, sier Odd-Magnus.
Tinashe og Odd-Magnus Williamson spiller i hver sin serie i MTG-systemet i høst. Pluss en liten seanse sammen i «Aber Bergen».